CELEX: 62014TN0448
Language: et
Date: 2014-06-17 00:00:00
Title: Kohtuasi T-448/14: 17. juunil 2014 esitatud hagi – Hitachi Metals versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/48
            
         17. juunil 2014 esitatud hagi – Hitachi Metals versus komisjon
   (Kohtuasi T-448/14)
   2014/C 282/62
   Kohtumenetluse keel: inglise
   
      Pooled
   
   
      Hageja: Hitachi Metals Ltd (Tokio, Jaapan) (esindajad: solicitors P. Crowther ja C. Drew)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 2. aprilli 2014. aasta otsus C(2014) 2139 Euroopa Liidu toimimise lepingu artikli 101 ja EMP lepingu artikli 53 kohase menetluse kohta (juhtum AT.39610 – Elektrikaablid (edaspidi „vaidlustatud otsus”);
            
         
               —
            
            
               teise võimalusena, tühistada vaidlustatud otsus osaliselt ja vähendada oluliselt J-Power Systems’ile ja hagejale määratud trahve; ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, mille kohaselt ei ole komisjon suutnud tõendada ühe keerulise ja vältava rikkumise olemasolu seoses Aasija ja Euroopa tootjate kokkuleppega mitte tegutseda üksteise päritolumaades ja kokkuleppega jagada Euroopa ettevõtjatele Euroopa Majanduspiirkonna projektid.
            
         
               2.
            
            
               Teine väide, et komisjon on teinud ELTL artikli 101 kohaldamisel fakti- ja õigusvigu, kuna vaidlustatud otsuses ei tõendata õiguslikult piisavalt, et J-Power Systems Corporation osales kogu asjaomase ajavahemiku jooksul rikkumises.
            
         
               3.
            
            
               Kolmas väide, et komisjon on teinud J-Power Systems Corporationile määratud trahvi arvutamisel õigus- ja hindamisvigu, kuna see trahv ei vasta rikkumise raskusele ja J-Power Systems Corporationi äärmiselt piiratud rollile suurema osa rikkumise kestel.
            
         
               4.
            
            
               Neljas väide, et vaidlustatud otsus tuleb tervikuna tühistada osas, milles see põhineb otsustaval määral tõendil, mille komisjon arestis õigusvastaselt Nexansi ruumide kontrollimisel. See tõend on põhiline alus komisjoni seisukohale ja eelkõige ühe vältava rikkumise olemasolu tõendamisel ning tõendamisel, et Euroopa ettevõtjate vahel olid jagatud Euroopa Majanduspiirkonna projektid.